Brug-ineenstorting: Derde persoon sterf | Maroela Media
Brug-ineenstorting: Derde persoon sterf
Nóg ŉ persoon wat beseer is toe ŉ voetgangerbrug wat nog in aanbou was oor die M1-snelweg naby Sandton ineengestort het, het gesterf.
Dit bring die dodetal van dié voorval op drie te staan. Parks Tau, burgemeester van Johannesburg, het die derde sterfte bevestig. “Ons spreek ons medelye aan die familie uit en ons sal die hospitaal besoek,” het Tau op die toneel gesê.
Die “Great Walk”-brug, wat die konstruksiefirma Murray & Roberts besig was om op te rig, het Woensdag ineengestort. Ten minste 22 mense is beseer toe die steierwerk geval het op motors wat op pad was op die M1. Van die beseerdes is in ŉ ernstige toestand.
Ondersoeke na die voorval is reeds aan die gang.
Die Grayston-afrit in ŉ suidelike rigting is oop vir motoriste en werkers is druk besig met opruimingswerk op die snelweg.
Dis nou al die tweede persoon wat vir my vertel het, hulle ry elke dag onder daardie brug deur, en het gesien dinge lyk nie goed nie, en gewonde hoe veilig is hierdie brug……… Standaard, Inspeksies en goedkeurings is van uiterste belang.
R e g s t ellende aksie ontwerp?
Die ontwrigting word wyd gevoel..
Ek glo Murray en Roberts het ondersoeke begin